नाचते-गाते खाटूधाम के लिए रवाना हुए पदयात्री, श्रद्धालुओं में दिखा जोश
अलवर. शहर के विभिन्न स्थानों से गुरुवार को भी खाटूधाम के लिए पदयात्राएं रवाना हुई। पदयात्रा में शामिल श्रद्धालु श्याम भजनों पर नाचते गाते जा रहे थे। श्याम सेवा मंडल विवेकानंद चौक के तत्वावधान में 200 श्रद्धालुओं का जत्था रवाना हुआ। वहीं शिव वाटिका विकास समिति की ओर से श्योलालपुरा मोहल्ला स्थित शिव खाटू श्याम मंदिर से 125 श्रद्धालुओं का जत्था रवाना हुआ। इसी तरह गणेश श्याम मंदिर शिवाजी पार्क सहित अन्य स्थानों से भी खाटूधाम के लिए पदयात्रा रवाना हुई। इस दौरान श्रद्धालुओं में खासा जोश देखा गया।
hin_Deva hin_Deva